FLAC

Bunaíodh na hIonaid Chomhairle Dlí Saor in Aisce, nó FLACi mBéarla, Free Legal Advice Centres  i mBaile Átha Cliath sa bhliain 1969.  Cuireann abhcóidí agus aturnaetha - ag obair go deonach  - seirbhís chomhairle dlí ar fáil saor in aisce.

 Eagraíocht 
Is iad príomhfheidhmeanna FLAC: 

 Comhairle agus eolas bunúsach a sholáthar do dhaoine a bhfuil ceisteanna faoin dlí acu
 Teacht ar cheartas a chur chun cinn trí fheachtais abhcóideachta
 Taighde a dhéanamh i limistéir a dtugtar tús áite dóibh den dlí ar mhaithe le leas an phobail

Ní chuireann FLAC seirbhís ionadaíochta ar fáil agus ní féidir leis cabhrú leat teacht ar ionadaíocht dhlíthiúil. Cuireann an Dlí-Chumann eolas ar fáil faoi conas aturnae a aimsiú.

Is eagraíocht neamhspleách dheonach í, agus eagraíocht fíor-bheag nach bhfuil dóthain acmhainní aici.  Dúnadh na "hionaid buail isteach" cúpla bliain ó shin agus caithfear glaoch a chur ar FLAC anois.  In 2024, fuair FLAC níos mó glaochanna ná riamh (breis is 3,000 ... bhain 539 le foréigean sa mbaile agus cuid mhór eile le cearta fostaíochta). Dá bharr a deir siad ní raibh sé ar a gcumas ach 20% de na glaochanna a fhreagairt. In 2024 chuir dlíodóirí FLAC comhairle dlí ar breis is 3,700 duine.  Léiríonn an t-éileamh ar sheirbhísí na heagraíochta go bhfuil géarchéim ann don tromlach daoine a lorgaíonn ach nach bhfaigheann an cúnamh a bhíonn uathu (níl An Bord um Chúnamh Dlíthiúil in ann cuidiú a thabhairt go minic ach an oiread). 

 Gaeilge 
"An tSeirbhís Saor-Chomhairle Dlí".  Bunaíodh Ionad Comhairle Dlí sa bhliain 2004 i gConradh na Gaeilge, Sráid Fhearchair, BÁC agus in Áras na nGael, Sráid Dominic, Gaillimh, agus níos déanaí, i gCorcaigh. D'eascair roinnt cúiseanna suntasacha as obair an Ionaid, mar shampla Ó Gribín v. An Chomhairle Mhúinteoireachta [2008] 3 I.R. 266.

 Féach freisin 

 An Bord um Chúnamh Dlíthiúil

 Naisc sheachtracha 

 Eolas dlí: Uachtanna agus díthiomnacht, FLAC, 2016

 Tagairtí 

Catagóir:Dlí na hÉireann
Catagóir:Eagraíochtaí Éireannacha
Catagóir:Eagraíochtaí chearta an duine
Catagóir:Carthanais bunaithe in Éirinn